CELEX: 62012TN0111
Language: da
Date: 2012-03-07 00:00:00
Title: Sag T-111/12: Sag anlagt den 7. marts 2012 — Spanien mod Kommissionen

28.4.2012   
            
            
               DA
            
            
               Den Europæiske Unions Tidende
            
            
               C 126/24
            
         Sag anlagt den 7. marts 2012 — Spanien mod Kommissionen
   (Sag T-111/12)
   2012/C 126/46
   Processprog: spansk
   
      Parter
   
   
      Sagsøger: Kongeriget Spanien (ved A. Rubio González)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af Kommissionens afgørelse K(2011) 9990 af 22. december 2011, hvorved den støtte, der var ydet af Samhørighedsfonden til følgende projekter, nedsættes: »Foranstaltninger til gennemførelse af affaldshåndtering i den selvstyrende region Extremadura — 2001« (CCI nr. 2001.ES.16.C.PE.043), »Spildevandsafledning og vandforsyning i Cuenca Hidrográfica del Duero — 2001« (CCI nr. 2000.ES.16.C.PE.070), »Foranstaltninger til gennemførelse af affaldshåndtering i den selvstyrende region Valencia — 2011 — gruppe II« (CCI nr. 2001.ES.16.C.PE.026) og »Behandling og rensning af Bierzo Bajo« (CCI nr. 2000.ES.16.C.PE.036).
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat anbringender, der i det væsentlige er identiske med dem, der er fremsat i sag T-109/12, Spanien mod Kommissionen.
   Sagsøgeren har særligt gjort gældende, at der mangler en begrundelse for anvendelsen af proportionalitetsprincippet i artikel H, stk. 2, i bilag II til Rådets forordning (EF) nr. 1164/94 af 16. maj 1994 om oprettelse af Samhørighedsfonden, for så vidt som Kommissionen blot har henvist til dokumentet »Retningslinjer for finansielle korrektioner for offentlige kontrakter« af 28. november 2007, der blev fremlagt for medlemsstaterne i udvalget for støttekoordinering, selv om der i dette dokument ikke indgår nogen analyse af begrundelsen for fastsættelsen af de i dokumentet anførte faste korrektionssatser.